### Тіркелген активтер топтарының (кіші топтарының) құндық теңгерімдерін айқындау және тіркелген активтер бойынша кейінгі шығыстар бойынша салық тіркелімінің нысанын жасау

      13. Тіркелген активтер топтарының (кіші топтарының) құндық теңгерімдерін айқындау тіркелген активтер және кейінгі шығыстар бойынша салық тіркелімінің нысанын жасау жөнінде салық тіркелімінің нысаны,Салық кодексінің 7 бөліміне сәйкес салық салу мақсатында тіркелген активтер топтарының (кіші топтарының) құндық теңгерімдерін және тіркелген активтер бойынша кейінгі шығыстарды айқындауға арналған.

      14. "Тіркелген активтер бойынша амортизациялық аударымдар мен басқа да шегерімдер" кестесінде:

      1) 1-бағанда – жолдың реттік нөмірі;

      2) 2-бағанда – құндық көрсеткіштер мен тіркелген активтер бойынша шегерімдердің атауы;

      3) 3-бағанда – осы салық тіркелімінің нысанында көзделген "Амортизациялық аударымдар мен тіркелген активтер бойынша басқа да шегерімдердің толық жазылуы" кестесінің қорытынды деректері негізінде толтырылатын ғимараттар, құрылыстар (мұнай, газ ұңғымаларын және беру құрылғыларын қоспағанда) бойынша шегерімдерді көрсетуге арналған көрсеткіштер;

      4) 4-бағанда – "Амортизациялық аударымдар мен тіркелген активтер бойынша басқа да шегерімдердің толық жазылуы" кестесінің қорытынды деректері негізінде толтырылатын тіркелген активтердің қалған топтары бойынша шегерімдерді көрсетуге арналған көрсеткіштер; 5) 5-бағанда – тіркелген активтер бойынша шегерімдерді көрсетуге арналған қорытынды көрсеткіштер көрсетіледі. Тиісті 3 және 4-бағандардың жиынтығы ретінде айқындалады.

      15. "Амортизациялық аударымдар мен тіркелген активтер бойынша басқа да шегерімдердің толық жазылуы" кестесінде:

      1) 1-бағанда – жолдың реттік нөмірі;

      2) 2-бағанда – "Негізгі қорлардың жіктеушісі" Қазақстан Республикасының мемлекеттік жіктеушісіне сәйкес тіркелген активтердің І тобы бойынша негізгі құралдардың коды немесе Салық кодексінің 271 бабына сәйкес салық төлеуші ол бойынша амортизациялық аударымдарды есептейтін тіркелген активтердің II, III және IV топтары бойынша топтың атауы;

      3) 3-бағанда – Салық кодексінің 267 бабына сәйкес амортизациялық аударымдарды есептеу үшін тіркелген активтер тобының нөмірі;

      4) 4-бағанда – Салық кодексінің 269, 271 баптарына сәйкес процентпен амортизацияның шекті нормасы;

      5) 5-бағанда – әрбір кіші топ (топ) бойынша, бірақ 4-бағанда көрсетілген шектен жоғары емес процентпен салық төлеуші қолданатын амортизация нормасы;

      6) 6-бағанда – әрбір салықтық кіші топ (топ) бойынша салық кезеңінің басына кіші топтың (топтың) құндық теңгерімінің шамасы көрсетіледі. Осы бағанның қорытынды шамасы салық кезеңі ішінде салық тіркелімінің осы бағанында көрсетілген барлық тиісті шамаларды жиынтықтау арқылы ғимараттар, құрылыстар бойынша және тіркелген активтердің қалған топтары бойынша қорытынды жолдарда айқындалады;

      7) 7-бағанда – Салық кодексінің 268, 269 баптарына сәйкес айқындалған тіркелген активтердің құны. Көрсетілген негізгі құралдар мен материалдық емес активтердің құны Салық кодексінің 268, 269 баптарына сәйкес айқындалады. Осы бағанның қорытынды шамасы салық кезеңі ішінде салық тіркелімінің осы бағанында көрсетілген барлық тиісті шамаларды жиынтықтау арқылы ғимараттар, құрылыстар бойынша және тіркелген активтердің қалған топтары бойынша қорытынды жолдарда айқындалады;

      8) 8-бағанда – шығарылған тіркелген активтердің Салық кодексінің 270 бабына сәйкес айқындалған құны көрсетіледі. Осы бағанның қорытынды шамасы салық кезеңі ішінде салық тіркелімінің осы бағанында көрсетілген барлық тиісті шамаларды жиынтықтау арқылы ғимараттар, құрылыстар бойынша және тіркелген активтердің қалған топтары бойынша қорытынды жолдарда айқындалады;

      9) 9-бағанда – Салық кодексінің 272-бабына сәйкес шегерімге жатқызылатын кейінгі шығыстар сомасы;

      10) 10-бағанда – Салық кодексінің 272-бабы 2-тармағына сәйкес топтың (кіші топтың) құндық теңгерімінің ұлғаюына жатқызылатын кейінгі шығыстар сомасы;

      11) 11-бағанда – Салық кодексінің 267 бабына сәйкес есепті салық кезеңінің соңына кіші топтың құндық теңгерімінің шамасы, ол мынадай тәртіппен айқындалады: 6-баған + 7-баған - 8-баған + 10-баған. Осы бағанның қорытынды шамасы салық кезеңі ішінде салық тіркелімінің осы бағанында көрсетілген барлық тиісті шамаларды жиынтықтау арқылы ғимараттар, құрылыстар бойынша және тіркелген активтердің қалған топтары бойынша қорытынды жолдарда айқындалады;

      12) 12-бағанда – Салық кодексінің 271 бабына сәйкес мынадай тәртіппен есептелген салық кезеңі үшін амортизациялық аударымдар сомасы: 11-баған х 5-баған;

      13) 13-бағанда – топтардың (II, III және IV) тіркелген активтері құндық теңгерімінің шамасы, салық кезеңінің соңына тіркелген активтерді шығару кезінде Салық кодексінің 273 бабына сәйкес шегерімге жатады;

      14) 14-бағанда – шамасы есепті салық кезеңінің соңына 300 айлық есептік көрсеткіштен аз соманы құрайтын және Салық кодексінің 273 бабына сәйкес шегерімге жататын кіші топтың (топтың) құндық теңгерімі. Осы бағанның қорытынды шамасы салық кезеңі ішінде салық тіркелімінің осы бағанында көрсетілген барлық тиісті шамаларды жиынтықтау арқылы ғимараттар, құрылыстар бойынша және тіркелген активтердің қалған топтары бойынша қорытынды жолдарда айқындалады;

      15) 15-бағанда – Салық кодексінде көзделген түзетулер ескеріле отырып, салық кезеңінің соңына кіші топтың (топтар) құндық теңгерімі көрсетіледі, ол мынадай тәртіппен айқындалады: 11-баған - 12-баған - 13-баған - 14-баған.

      Кіші топтың (І топ бойынша) тіркелген активтері өтеусіз берілген жағдайды қоспағанда, тиісті кіші топтың құндық теңгерімі мөлшеріндегі сома І топтың тіркелген активтерінің шығындары деп есептеледі. Осы кіші топтың теңгерімінің құны салық кезеңінің соңына нөлге теңеледі және шегерімге жатқызылмайды.

      Кіші топтың (І топ бойынша) немесе топтың (II, III және IV топтар бойынша) тіркелген активтерінің барлығы өтеусіз берілген жағдайда тиісті кіші топтың немесе топтың құндық теңгерімі салық кезеңінің соңына нөлге теңеледі және шегерімге жатқызылмайды. Осы бағанның қорытынды шамасы салық кезеңі ішінде салық тіркелімінің осы бағанында көрсетілген барлық тиісті шамаларды жиынтықтау арқылы ғимараттар, құрылыстар бойынша және тіркелген активтердің қалған топтары бойынша қорытынды жолдарда айқындалады.

      16. "Қазақстан Республикасы аумағында пайдалануға алғаш енгізілген тіркелген активтер бойынша амортизациялық аударымдар" кестесінде (Салық кодексінде көзделген шарттарға сәйкес жер қойнауын пайдаланушы болып табылатын салық төлеушілер толтырады):

      1) 1-бағанда – жолдың реттік нөмірі;

      2) 2-бағанда – "Негізгі қорлардың жіктеуіші" Қазақстан Республикасының Мемлекеттік жіктеуішіне сәйкес Қазақстан Республикасы аумағында алғаш пайдалануға енгізілген тіркелген активтердің коды;

      3) 3-бағанда – тиісті тіркелген активтің Қазақстан Республикасы аумағына пайдалануға енгізілу күні;

      4) 4-бағанда – Салық кодексінің 267 бабына сәйкес сәйкес тіркелген активтер тобының нөмірі;

      5) 5-бағанда – Салық кодексінің 271 бабына сәйкес амортизацияның шекті нормалары проценттерде;

      6) 6-бағанда – әрбір тіркелген активтердің атауы бойынша процентпен, бірақ 5-бағанда көрсетілген шектерден жоғары емес салық төлеуші қолданатын амортизация нормасы;

      7) 7-бағанда – Салық кодексінің 271-бабы 7-тармағына сәйкес салық төлеуші қолданатын, 6-бағанның шамасын тиісті жолдың "2" көбейтіндісі ретінде айқындалатын амортизацияның екі еселенген нормалары;

      8) 8-бағанда – Қазақстан Республикасы аумағында пайдалануға алғаш енгізілген және салық төлеуші жылдық жиынтық табыс алу мақсатында пайдаланатын келіп түскен тіркелген активтердің құны. Осы бағанның қорытынды шамасы салық кезеңі ішінде салық тіркелімінің осы бағанында көрсетілген барлық шамаларды жиынтықтау арқылы соңғы жолдарда айқындалады;

      9) 9-бағанда – Салық кодексінің 271 бабына сәйкес кемінде үш жыл жылдық жиынтық табыс алу мақсатында тіркелген активтердің деректерін пайдалану шартымен, тиісті жолдардың 7 және 8-бағандарында көрсетілген шамалардың көбейтіндісі ретінде айқындалатын амортизацияның екі еселенген нормасы бойынша есептелген амортизациялық аударымдардың сомасы көрсетіледі. Осы бағанның қорытынды шамасы салық кезеңі ішінде салық тіркелімінің осы бағанында көрсетілген барлық шамаларды жиынтықтау арқылы соңғы жолдарда айқындалады;

      10) 10-бағанда – салық кезеңінде Қазақстан Республикасының аумағында алғаш рет пайдалануға берілген және жылдық жиынтық табыс алу үшін пайдаланылатын, 8 және 9-бағандарының айырмасы ретінде айқындалатын тіркелген активтердің қалдық құны. Келесі салық кезеңінде осы бағанның деректері салық салу мақсатында амортизация аударымдарын есептеу үшін тиісті кіші топтың (топтың) құндық теңгеріміне енгізілуге тиіс және келесі салық кезеңінің салық тіркелімі "Тіркелген активтер бойынша амортизациялық аударымдар мен басқа да шегерімдердің толық жазылуы" кестесінің тиісті 7-бағанына көшіріледі. Осы бағанның қорытынды шамасы салық кезеңі ішінде салық тіркелімінің осы бағанында көрсетілген барлық шамаларды жиынтықтау арқылы соңғы жолдарда айқындалады;

      11) 11-бағанда – пайдаланудың үш жылдық кезеңі өткенге дейін сатылған жағдайда тиісті тіркелген активтің шығарылған күні көрсетіледі.

      17. Егер салық тіркелімінде қате деректер көрсетілген жағдайда, қателерді түзеу салық тіркелімі жолдарының тек өзгеріс және (немесе) толықтыру енгізілетін нөмірлері ғана толтырылатын және көрсетілетін салық тіркелімінің нысанын (бұдан әрі - қосымша салық тіркелімі) жасау жолымен жүзеге асырылады.

      Салық тіркеліміне өзгеріс және (немесе) толықтыру енгізілген кезде қосымша салық тіркелімінде тиісті бағандардың тиісті деректемелері мен көрсеткіштері, сондай-ақ салық тіркелімі кестелерінің жиынтық мәні бағандардың өзгерген көрсеткіштеріне байланысты болатын бағандарының деректері көрсетіледі. Бұл ретте қосымша салық тіркелімінде салық тіркелімінің "Тіркелген активтер бойынша амортизациялық аударымдар мен басқа да шегерімдердің толық жазылуы" кестесінің өзгермеген 2, 3, 4 және 5-бағандарының және (немесе) "Қазақстан Республикасы аумағына алғаш пайдалануға енгізілген тіркелген активтер бойынша амортизациялық аударымдар" кестесінің өзгермеген 2, 3, 4, 5, 6 және 11-бағандарының деректемелері де көрсетіледі.

      Салық тіркелімінің кестелері бағандарының мәндерін азайтуға бағытталған өзгерістер енгізу кезінде қосымша салық тіркелімінің тиісті мәндеріне "–" алу белгісі қолданылады.

      Салық тіркеліміне тіркелген активтердің өзгеруін қосымша енгізген жағдайда, қосымша салық тіркелімі осы Қағидалардың 15-16-тармақтарына сәйкес жасалады. Бұл ретте мұндай қосымша салық тіркелімінде толықтыру енгізілетін кезең үшін салық тіркеліміндегі соңғы жолдан кейінгі жолдың нөмірін көрсету қажет.

      18. Егер бұрын қосымша салық тіркелімдері жасалған салық тіркеліміне қосымша салық тіркелімі жасалса, онда соңғысы бұрын ұсынылған қосымша салық тіркелімдері ескеріле отырып жасалады.

      19. Қосымша салық тіркеліміне жазбаша негіздеме қоса беріледі, оған қосымша салық тіркелімін жасаған тұлғалар қол қояды және салық төлеушінің мөрімен куәландырылады (ол болған кезде, дара кәсіпкерлік субъектілеріне жататын заңды тұлғаларды қоспағанда):

      1) салық тіркеліміне өзгерістердің және (немесе) толықтырулардың енгізілу себептері;

      2) тіркелген актив тобының нөмірі және салық тіркелімінің өзгерістер енгізілетін жолдарының нөмірлері;

      3) жазбаша негіздеменің жасалған күні көрсетіле отырып, қоса беріледі.

      Ескерту. 19-тармақ жаңа редакцияда – ҚР Премьер-Министрінің Бірінші орынбасары – ҚР Қаржы министрінің 31.10.2019 [№ 1197](https://adilet.zan.kz/kaz/docs/V1900019553#z22) (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.